‘હજી તો નથી સમજ્યા, પણ સમજશે. આપણે પ્રોગ્રામિંગ કરવા માંડ્યું છે. મારી દલીલ એ છે કે તમે સિટી બસની ટિકિટમાં છકડામાં લઈ જાવ છો. બસવાળા સિનિયર સિટિઝનોને અર્ધી ટિકિટમાં લઈ જાય છે તો તમારે પણ એમ કરવું જોઈએ. એ લોકો વિચારમાં પડ્યા હોય એવું તો લાગે છે. છકડાઓની હરીફાઈ એટલી બધી છે કે વહેલીમોડી આ વાત સ્વીકારવી પડશે.’ આ પછી પાસ કઢાવવા માટે શી-શી વિધિઓ કરવાની હોય છે એ મને વિગતવાર સમજાવી, ડાયાબિટીસ હોવા છતાં, એક મોટો વાડકો આઇસક્રીમ ખાઈ સ્નેહી વિદાય થયા.